15. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΘΝΙΚΗΣ  ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. 37962 της 24/28 Μαΐου 1977  (ΦΕΚ Β' 499) Περί τροποποιήσεως προσόντων διορισμού εις την θέσιν του τεχνίτου του Γεωδυναμικού Ινστιτούτου του Εθνικού Αστεροσκοπείου Αθηνών. Έχοντες υπ' όψει τας διατάξεις του άρθρ. 2 του Ν.Δ. 385/1969 "περί προσλήψεως προσωπικού επί σχέσει ιδιωτικού δικαίου εις δημοσίας Υπηρεσίας και Ν.Π.Δ.Δ., αποφασίζομεν: Τυπικά προσόντα διορισμού εις την θέσιν του τεχνίτου του Γεωδυναμικού Ινστιτούτου του Εθνικού Αστεροσκοπείου Αθηνών, προβλεπομένην υπό της υπ' αριθ. 159161/1958 (ΦΕΚ 16 τ. Β') Υπουργικής αποφάσεως και μετατραπείσαν, κατόπιν της κενώσεώς της, εις θέσιν επί σχέσει ιδιωτικού δικαίου αορίστου χρόνου ορίζονται: α)πτυχίον Ανωτέρας Σχολής Ηλεκτρονικών και β)Αποδεδειγμένη διετής επαγγελματική εξάσκησις. 